# Škoda Auto

### Από τη Βικιπαίδεια, την ελεύθερη εγκυκλοπαίδεια

Škoda Auto
Είδος | Αυτοκινητοβιομηχανία
Ίδρυση | 1895, ως Laurin & Klement
Έδρα | Mladá Boleslav, Τσεχία
Πρόσωπα | Dipl. Kfm. Detlef Wittig (Πρόεδρος)
Υπάλληλοι | 26.742
Ιστότοπος | skoda-auto.com

H Škoda Auto (Σκόντα) είναι μία αυτοκινητοβιομηχανία της Τσεχίας και μία από τις ιστορικότερες και αρχαιότερες αυτοκινητοβιομηχανίες στον κόσμο. Το 1991 η εταιρεία έγινε θυγατρική του Ομίλου Volkswagen. Στα τσέχικα η λέξη škoda σημαίνει (μεταξύ άλλων) "είναι κρίμα" (πολλοί μάλιστα χρησιμοποιούσαν αυτή τη φράση όταν η εταιρεία αντιμετώπιζε δυσκολίες).

## [Επεξεργασία] Ιστορία

Η εταιρεία ιδρύθηκε το 1895 ως Laurin & Klement και άρχισε την παραγωγή ποδηλάτων. Το πρώτο μοντέλο, το "Voiturette A" ήταν επιτυχία και η εταιρεία καθιερώθηκε τόσο στην Αυστροουγγαρία όσο και διεθνώς. Στον Πρώτο Π.Π. η Škoda ενεπλάκη στην παραγωγή στρατιωτικών εξοπλισμών.

Μετά τον Α' Π.Π. η εταιρεία ξεκίνησε την παραγωγή φορτηγών και ημι-φορτηγών, αλλά το 1924, λόγω συνεχώς αυξανόμενων προβλημάτων και μίας φωτιάς που κατέστρεψε το εργοστάσιο, αναζήτησε ένα συνεργάτη. Το αποτέλεσμα ήταν η συγχώνευση με την Škoda Works, την μεγαλύτερη βιομηχανία της Αυστρο-ουγγαρίας και της μετέπειτα Τσεχοσλοβακίας. Έτσι, η παραγωγή από αυτό το σημείο και έπειτα έγινε κάτω από το όνομα Škoda. Ύστερα από μια άσχημη πορεία κατά την διάρκεια της μεγάλης οικονομικής κρίσης της δεκαετίας του 1920-1930, η Škoda ήταν πάλι επιτυχημένη και κερδοφόρα στα τέλη της δεκαετίας του 1930.

Κατά τη διάρκεια του Δεύτερου Π.Π. η κατάληψη της Τσεχοσλοβακίας έγινε αιτία να γίνει η Škoda Works κομμάτι της Hermann Göring Werke, στις υπηρεσίες της ναζιστικής Γερμανίας.

### [Επεξεργασία] Μετά τον Β' Π.Π.

Μετά τον Δεύτερο Παγκόσμιο Πόλεμο, η Škoda έγινε σημαντικό κομμάτι της οικονομίας της χώρας και αποσχίσθηκε από τη μητρική εταιρεία Škoda Works. Παρά τη μη ευνοϊκή πολιτική κατάσταση και την αδυναμία παρακολούθησης των τεχνολογικών αλλαγών στις μη κομμουνιστικές χώρες, η Škoda διατήρησε το κύρος και την καλή της φήμη μέχρι τη δεκαετία του 1960, προωθώντας στην παραγωγή μοντέλα όπως το 440 Spartak, το 445 Octavia, τη Felicia και το 1000 ΜΒ. Η Škoda έγινε έτσι γνωστή ανά τον κόσμο για την παραγωγή εξαιρετικά αξιόπιστων και ανθεκτικών οχημάτων.

Στα τέλη της δεκαετίας του 1980, η Škoda εξακολουθούσε να παράγει αυτοκίνητα με τεχνολογία του 1960. Οχήματα όπως τα 105/120, Estelle και Rapid, με τους κινητήρες στο πίσω μέρος, είχαν σταθερές πωλήσεις και προσέφεραν εξαιρετικά αποτελέσματα στους αγώνες τις δεκαετίες του 1970 και 1980. Το Rapid χαρακτηριστικά αποκαλέσθηκε «η Πόρσε του φτωχού», λόγω των πολύ καλών επιδόσεών της και ήταν υπεύθυνη για τις πολύ καλές πωλήσεις στη βρετανική αγορά για τη Škoda. Όταν τα μοντέλα Estelle και Rapid αγοράζονταν καινούρια, υπήρχε η δυνατότητα εργοστασιακής μετατροπής σε εκδόσεις Sport και Cabriolet (ανοικτό).

Η χαρακτηριστική καμπή στην επιχείρηση ήρθε το 1987 με την παραγωγή του νέου μοντέλου Škoda Favorit. Η εξωτερική σχεδίαση του Favorit ήταν σχεδιασμένη από τον ιταλικό οίκο Bertone (Μπερτόνε), ενώ η τεχνολογία για την κίνηση του οχήματος ήταν δανεισμένη από ευρωπαϊκές αυτοκινητοβιομηχανίες, ενώ εξακολουθούσε να βασίζεται στον κινητήρα των 1289 κ.εκ. της Škoda. Οι μηχανικοί της Škoda κατάφεραν τότε να δημιουργήσουν ένα αυτοκίνητο που μπορούσε επάξια να σταθεί απέναντι στο Δυτικό ανταγωνισμό. Τα Favorit είχαν εξαιρετική εμπορική πορεία τόσο στην Τσεχοσλοβακία, όσο και στην υπόλοιπη Ευρώπη, όπου θεωρούνταν αξιόπιστα, γερά και φθηνά σε σχέση με τα πλεονεκτήματά τους, αυτοκίνητα. Το επίπεδο συναρμογής τους βελτιώθηκε σημαντικά μέχρι και την παραγωγή της νέας Felicia, το 1996.

## [Επεξεργασία] Θυγατρική του Ομίλου Volkswagen

Ήδη η Βελούδινη Επανάσταση είχε φέρει μεγάλες αλλαγές τόσο στην πολιτική όσο και στην οικονομία της Τσεχοσλοβακίας και το κράτος προχώρησε στην ιδιωτικοποίηση των περισσότερων βιομηχανιών. Στην περίπτωση της Škoda Auto η κυβέρνηση αποφάσισε να φέρει έναν ισχυρό συνεργάτη στην εταιρεία, ο οποίος βρέθηκε το 1990 και ήταν ο Όμιλος Volkswagen, που τότε αποτελείτο από τις φίρμες Volkswagen, Audi και Seat. Έτσι, στις 16 Απριλίου 1991 η Škoda έγινε η τέταρτη αυτοκινητοβιομηχανία – θυγατρική του Ομίλου. Η μετέπειτα πορεία άλλων βιομηχανιών του Ανατολικού Μπλοκ, όπως της Lada – AutoVAZ, της Zastava και της Škoda Works, κάποτε μητρικής εταιρείας της Škoda Auto, αποδεικνύουν πως η επιλογή της τσέχικης κυβέρνησης ήταν απόλυτα επιτυχημένη (άλλωστε η ιδιωτικοποίηση και η πώληση σε μια μεγάλη γερμανική εταιρεία, ήταν τότε ένα εξαιρετικά αμφιλεγόμενο εγχείρημα).

Υποστηριζόμενη από την τεχνογνωσία της VW και τις επενδύσεις στο σχεδιασμό (τόσο αισθητικά όσο και μηχανολογικά), η εταιρεία έχει βελτιωθεί εξαιρετικά. Το μοντέλο του 1996, Škoda Felicia ήταν μεν βασισμένο στο δάπεδο του Favorit, αλλά η πολύ καλή ποιότητα κατασκευής του το έκανε εξαιρετικά δημοφιλές στην Τσεχία, αφού είχε και πολύ λογικό κόστος κτήσης και συντήρησης. Στη συνέχεια, με μοντέλα όπως το Škoda Octavia και το Škoda Fabia, η εταιρεία καταξιώθηκε στην εξαιρετικά απαιτητική ευρωπαϊκή αγορά. Τα συγκεκριμένα οχήματα ήταν βασισμένα σε κοινές πλατφόρμες με τα υπόλοιπα μοντέλα του Ομίλου VW, όπως με το VW Golf, Audi A3 και Seat León.

Η αντίληψη για τη Škoda στη Δυτική Ευρώπη άλλαξε άρδην. Ενώ η τεχνολογική ανάπτυξη βελτιώθηκε σταδιακά, η εικόνα της εταιρείας άλλαξε εν μία νυκτί. Η εταιρεία μάλιστα χρησιμοποιεί σε αρκετές χώρες, εκμεταλλευόμενη την δραματική αυτή αλλαγή στην εικόνα της, το σλόγκαν «Είναι Škoda, ειλικρινά». Σε μια διαφήμιση στη Μ. Βρετανία, ένας νέος υπάλληλος στη γραμμή παραγωγής τοποθετεί σήματα της Škoda στο μπροστινό μέρος των αυτοκινήτων. Όταν κάποια πολύ καλά μοντέλα της εταιρείας πλησιάζουν προς το μέρος του, σταματά τη δουλειά του και δεν τους τοποθετεί σήματα, θεωρώντας τα «Πολύ καλά για να είναι Škoda».

Η Škoda σήμερα διαθέτει αρκετά εργοστάσια κατασκευής οχημάτων στην Τσεχία, στη Βοσνία και Ερζεγοβίνη αλλά και στην Ινδία.

Η Škoda συμμετείχε στο Παγκόσμιο Πρωτάθλημα Ράλλυ με τη Škoda Fabia WRC μέχρι το 2005. Η νέα περίοδος του 2006 βρήκε την εταιρεία να αντιπροσωπεύεται από μια ιδιωτική ομάδα, μετά την αποχώρηση της εργοστασιακής ομάδας της.

Το νέο Škoda Superb

## [Επεξεργασία] Μοντέλα

- Fabia
- Felicia
- Octavia/Laura
- Roomster
- Superb
- 422 (1929)
- 633 (1931)
- Popular (1934)
- Rapid (1934)
- Tudor (1946)
- Sedan (1952)
- Spartak (1955)
- MB1000/1100 (1964)
- S100/110 (1969)
- 1100 GT (1970)
- Škoda 105/120/125 (1976-1990)
- Škoda 130/135/136 (1984-1990)
- Škoda Favorit (1987-1995)
- Winnetou (πρωτότυπο του 1968)

## [Επεξεργασία] Εξωτερικοί Σύνδεσμοι

- Škoda Ελλάς
- Škoda Auto (στα αγγλικά)

Ανακτήθηκε από "http://el.wikipedia.org../../../%C5%A1/k/o/%C5%A0koda_Auto_757a.html"

Κατηγορίες: Αυτοκινητοβιομηχανία | Τσεχία

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Català
- Česky
- Dansk
- Deutsch
- English
- Esperanto
- Español
- Suomi
- Français
- עברית
- Hrvatski
- Magyar
- Italiano
- 日本語
- Nederlands
- ‪Norsk (bokmål)‬
- Polski
- Português
- Русский
- Slovenčina
- Српски / Srpski
- Svenska
- Türkçe
- Українська
- 中文